Graad 1 | © My Klaskamer - idees en gedagtes uit 'n juffrou se pen
Juffer	Graad 1, Graad 2, Graad 3, lees	decodable books, Graad 1, Graad 2, Graad 3, grootboek, leesboeke, readers	14 Kommentaar
Grootboeke en Leesboeke
Die Onderwysdepartement het verskeie Grootboeke en Leesboeke in Afrikaans en Engels – 11 tale in totaal – op hul webblad geplaas. Loer gerus hier na spesifieke voorbeelde. Die dokumente is baie groot. Laai die boeke (dalk verkieslik in 'n WiFi-area) af om herhaaldelik te lees en om data te spaar.
Graad R: Voorleesles: Gouelokkies (storie), Die drie bokke (storie), Ali en die verf, Bosbok se besoeker, Spot gaan winkel toe (storie), Babavoëltjie vind sy mamma, Die groen rok (storie), Skilpad en sy dop (storie),
Virtuele Biblioteek (3 Vlakke)
Virtual Library (3 Levels)
Graad 1 Leesboeke: Die Dieresportdag, Petrus Padda gaan skool toe, Ek kan lees… Graad 1 Grootboek met Kort Stories
Graad 2 Leesboeke: Dis 'n Hondelewe
Graad 3 Leesboeke: Pret in die Kombuis
'n Veeltalige Suid-Afrikaanse boek met video.
Nog voorbeelde (sien die Huistaal hofie vir Grade 1 – 3)
Nalibali (Afrikaans, Engels en meer),
Snapplify (meer tale),
Afrikaanse boeke (Engels, Ander tale) – nog 'n lys,
Engelse Leesboeke met werksvelle,
Jolly Phonics Google Play, Apple Books, Google Play, Apple Books
Julie 2, 2018
Juffer	afrikaans	100, gemeenskapsdiens, getalbegrip, Graad 1, Graad 2, honderd, Madiba, medemens, medemenslikheid, Nelson Mandela	2 Kommentaar
Mnr. Nelson Mandela sou vanjaar 100 jaar oud geword het. Ons spandeer jaarliks 67 minute aan gemeenskapsdiens op sy verjaarsdag – 18 Julie. Vanjaar kan ons dit sommer 'n ronde 100 minute maak!
Hoe lyk 'n 100? Dis 'n groot getal. Vir die jonger outjies kan 'n mens byvoorbeeld…
'n 100 botteldoppies of -proppies in 'n lang ry uitpak en hulle vra om die getalle daarop te skryf. Maak 'n ellelange slootjiekaart waarin julle die doppies kan pak en steek dit teen 'n kennisgewingsbord vas vir herhaaldelike gebruik. Kan julle patrone pak of dalk elke 10 in 'n spesifieke kleurgroep rangskik?
'n 100 wasgoedpennetjies gee om aan 'n lang lint te knyp.
'n 100 genommerde roomysstokkies gee om te orden.
'n 100 skuifspelde gee om 'n ketting te maak.
'n bak vol ringvormige pap gee (bv. Fruit Loops) om in tiene te groepeer. Verskaf 'n toutjie en laat hulle die pap ryg om 'n halsnoer te maak. Eet dit later droog of met 'n bietjie melk.
'n houer met honderde krale sodat die outjies kan oefen om 'n 100 krale te ryg.
'n enorme skaap op 'n A3-vel teken sodat die outjies 'n 100 wattepluisies kan plak. Werk in groepe om 'n bietjie te bespaar.
100 saadjies in 'n tuintjie saai.
100 pakkies groente en kruie saad verpak en aan die gemeenskap uitdeel. Skryf 'n mooi boodskappie daarby of dui aan wat in jou pakkie is.
deur die buurt stap en opgewekte liedjies sing.
'n enorme 100 op 'n groot vel papier of plastiek doek trek (groot genoeg om die klasdeur te vul. Sny die syfers uit en klim heeldag deur die getal om in en uit te gaan. 'n Plastiekerige doek sal dalk langer hou.
'n strook karton met die syfer daarop gee. Knip die binnekante van die nulle uit en maak 'n bril deur 'n stuk broekrek agterom die kop te meet en aan die karton vas te kram.
drukwerk op t-hempies laat doen. Plaas 'n stuk plastiek binne-in 'n hempie en gee 'n bakkie met lapverf daarin. Druk 10 rytjies van 10 duimafdrukke, stempeltjies of selfs kurkproppies. Gebruik 'n spesiale lapveselpen en omskep die propkolle later in ogies of gesiggies.
drukwerk op 'n groot A3-vel laat doen. Gee byvoorbeeld skakerings van helderrooi en donker rooi verf om lieweheersbesies te maak sodra die verf droog is. Gebruik skakerings van bruin om later gesiggies te maak. 'n Mens kan ook slakkies maak of kolle teen mekaar druk om 'n wurm te vorm. Wat van geel kolle wat later bytjie sal word? Lamineer die velle en stuur dit huis toe as plek- of skinkbordmatjies.
'n uitdagingsperiode instel. Kyk of julle 100 flitskaarte (bv. sigwoorde) kan lees. Kan julle gesamentlik 100 storieboekies lees? Probeer om 100 somme te doen 🙂
10 keer gedurende die dag stop om gesamentlik 10 sterspronge te doen, 10 treë te marsjeer of die hande te klap.
spelenderwys hulself met 'n toep soos AgingBooth verouder tot 100 jaar. Stuur die foto's per e-pos of met 'n toep soos SeeSaw aan die ouers.
vra dat elkeen 100 sent bring as 'n donasie aan 'n omgee-projek in julle stad of dorp. 'n Mens kan selfs mik om as 'n klas R100 in te samel.
'n groot 100-blok elk gee sodat hulle oor 'n tydperk klein muntstukke (snoepie kleingeld) in die onderskeie blokkies kan plak. Is daar 'n nood in jul skool of klas? Het iemand skoene, skryfbehoeftes, 'n trui, ens. nodig? Kyk hoe dié bietjies iemand kan help. [100 Madiba Spaar A3]
vra dat elkeen 'n donasie vir 'n dierebeskermingsgroep bring. Dink aan maniere om 100 vol te maak – 100g kos elk, 'n 100kg kos altesaam, ens.
vra dat elkeen broodsakkiekaartjies (ten bate van rolstoele) bring. Mik vir 'n 100 kaartjies as 'n skool of 'n klas.
plastiekherwinningskissies installeer. Vul plastiekbottels met plastiek om bakstene te maak en skenk dit.
vra dat elkeen 'n item met 'n gewig of inhoud van 100 sal bring ten bate van 'n welsynsorganisasie (bv. 100ml, 100g).
woorde van hoop en gelukwensing op die bord skryf sodat hulle dit rond en bont op 'n groot vel papier kan oorskryf. Sodra hulle tevrede is, kan hulle dit met swart veselpen natrek. Verklein dit in die vorm van kaartjies (op verskeie kleure karton) en gee dit in mini-pakkies van 5 aan die ouers om te gebruik.
vra om hul name 100 keer op 'n A4-vel neer te skryf. Gebruik dit aan die einde van die jaar om 'n klein onthou-geskenkie in toe te draai.
'n honderdblok gee, sodat hulle die syfers kan natrek.
'n honderdblok gee, sodat hulle die afsonderlike blokkies kan inkleur met verskillende kleure.
'n meterstok gee om die millimeters te tel.
in die sportstoor loer vir meetinstrumente om die rugbyveld te meet. Hoe ver is dit van een doelpaal na die volgende?
wys hoe lyk 100ml. Kan julle 100 liter water insamel vir areas in nood?
'n 100 keer met 'n gatjiepons pons om konfetti vir die klas te maak.
'n boekmerk gee om 100 snitte al om die rand te maak.
help om papierlinte (streamers) in stroke van 100cm te meet en te sny. Hang dit in 'n kleurvolle mengelmoes aan die bokant van die deurkosyn.
help om mini-kolwyntjies te bak. Pak 'n wafer en twee kolwyntjies op die bordjie om 100 te bou en sprinkel "hundreds and thousands" bo-oor die kolwyntjies se versiersel.
2 ronde koekies en 'n wafer gee om 100 te bou.
'n digitale kamera of ou selfone (met kamera's) gee om 'n 100 goue oomblikke af te neem. Plaas dit op die klasblad of SeeSaw.
Wat doen julle vanjaar?
ATPs / Onderrigplanne
Juffer	2020, afrikaans	ATP, Graad 1, Graad 2, Graad 3, Graad R, kurrikulum, Onderrigplanne, pasaanduiders, Reporting Tool	25 Kommentaar
Mediation ATPs & Baseline (F. Phase) ATPs or Recovery Plans – Grades 1 – 12
Graad 1: Pasaanduiders Huistaal Kwartaal 1, 2, 3, 4
Graad 1 – 3 ATP aanpassings 2020
Languages 2020 Revised Curriculum and Assessment Plans Gr 1-3
Mathematics 2020 Revised Curriculum and Assessment Plans Gr 1-3
Life Skills 2020 Revised Curriculum and Assessment Plans Gr 1-3
Graad 1 Afr. EAT
Grade 1 Eng. FAL
Gr. 1 isiXhosa
Graad 2: Pasaanduiders: Kwartaal 1, 2, 3, 4
Graad 2 EAT
Grade 2 isiXhosa
Graad 3: Pasaanduiders: Kwartaal 1, 2, 3, 4
Graad 3 EAT
Gr. 3 isiXhosa
2020 ATPs ECD & Gr. 1 – 12
2020 Math Grade 3 ATPs Final Term 1
2020 Math Grade 3 ATPs Final Term 2
2020 Math Grade 3 ATPs Final Term 3
2020 Math Grade 3 ATPs Final Term 4
Aanpassings: ENGLISH FAL 2020 REVISED NATIONAL ANNUAL TEACHING PLAN_GRADE 4
AFRIKAANS HT_2020 HERSIENDE NASIONALE JAARLIKSE ONDERRIG PLAN GRAAD 4
AFRIKAANS EAT 2020 REVISED NATIONAL ANNUAL TEACHING PLAN GRADE 4
Aanpassings: ENGLISH FAL_2020 REVISED NATIONAL ANNUAL TEACHING PLAN_GRADE 5
Aanpassings: ENGLISH HL_2020 REVISED NATIONAL ANNUAL TEACHING PLAN_GRADE 5
2020 Grade 4 Mathematics
2020 Grade 5 Mathematics
2020 Grade 6 Mathematics
2020_National Content Phase Plans Grade 4-6 First Additional Language
2020 National Revised ATPs Grade 6 Home Language
2020 National Revised ATPs Grade 6 Non-Languages
2020 Geography ATP Mediation Grade 6
2020 History ATP Mediation Grade 6
2020 Home Languages and First Additional Languages ATP Mediation Grade 6
2020 Life Skills ATP Mediation Grade 6
2020 Mathematics ATP Mediation Grade 6
2020 Natural Sciences and Technology ATP Mediation Grade 6
2020 National Content Map Grade 4-6 Non-Languages
XITSONGA HL 2020 REVISED NATIONAL ANNUAL TEACHING PLAN GRADE 6
TSHIVENDA HL 2020 REVISED NATIONAL ANNUAL TEACHING PLAN GRADE 6
SISWATI HL 2020 REVISED NATIONAL ANNUAL TEACHING PLAN GRADE 6
SETSWANA HL 2020 REVISED NATIONAL ANNUAL TEACHING PLAN GRADE 6
SEPEDI HL 2020 REVISED NATIONAL ANNUAL TEACHING PLAN GRADE 6
SASL Sign Language HL 2020 REVISED NATIONAL ANNUAL TEACHING PLAN GRADE 6
ISIZULU HL 2020 REVISED NATIONAL ANNUAL TEACHING PLAN GRADE 6
ISIXHOSA HL 2020 REVISED NATIONAL ANNUAL TEACHING PLAN GRADE 6
ATP SESOTHO HL 2020 REVISED NATIONAL ANNUAL TEACHING PLAN GRADE 6
2020 Grade 7 Mathematics
2020 Gr. 7 ATP EMS
2020 AFRIKAANS ATP EAT Gr 10
2020 AFRIKAANS ATP EAT Gr 11
2020 AFRIKAANS ATP EAT Gr 12
Graad 12 aanpassings: Revised ATPs
2020 SGA EAT Finaal
ATP English SENIOR PHASE
ATP English HL SP
ENGLISH FAL 8 Subject planning material
Wiskunde Graad 1 – 3 2019
Life Skills ATP Grade 1 Term 1
Life Skills ATP Grade 2 Term 1
Life Skills ATP Grade 3 Term 1
English FAL Grade 1
English FAL Grade 2
Grade 4 2019 ATP
AFR EAT Gr 4 ATP
Grade 5 2019 ATP
Grade 6 2019 ATP
2019 Programme of formal assessment for natural sciences and technology
Graad 4 – 6 2019
Graad 6 ATP AFR EAT
Grade 4 ATP's and Reporting Tool
Grade 5 ATP's and Reporting Tool
Grade 6 ATP's and Reporting Tool
Graad 7 – 9 [Afrikaans / Engels]
Grade 7 SS ATP 2019a
ATP 7 EAT 2019
ATP 8 EAT 2019
ATP 9 EAT 2019
KABV (Kurrikulumbeleid, Assesseringsprotokol, Slaagvereistes, Departementele Werkboeke, Voorbeelde van Graad R-rapporte/"Resource Kit")
Ou Vraestelle (200+ Gratis opsies: Graad 1 – 12)
'n Nuwe skooljaar
Januarie 12, 2018
Juffer	Graad 1, Graad 2, Graad 3, Graad R, klaskamer	Graad 1, Graad 2, Graad 3, juffrou, klaskamer, nuwe jaar, nuwe juffrou, skool	6 Kommentaar
Dis die begin van 'n nuwe skooljaar en heelwat nuwe juffrouens het gevra wat 'n mens kan doen om die jaar met 'n ekstra huppel in die stap aan te durf…
Aan die begin van 'n skooljaar, is daar heelwat senuwees betrokke – vir die kinders, die ouers en die opvoeders. Tree dus voorkomend op.
Gaan deur die leerders se profiele en verseker dat dit met jou klaslys ooreenstem. Is daar inligting in die profiele wat jy in die klas kan gebruik? Indien 'n outjie byvoorbeeld linkshandig is, kan jy sorg dat jy die korrekte skêre het.
Beplan dalk stasies vir die eerste dag, sodat die outjies met die instapslag 'n keuse van aktiwiteite (bv. inkleurwerk, rygwerk, kleispel, legkaarte, prenteboeke, leesboeke, perseptuele take, ens.) het om saam met hul ouers of klasmaats te ontdek. Moedig ouers aan om foto's te neem en gee dalk 'n groot koevert met inligting en 'n bederfie om saam te neem.
Gee 'n nuusbrief om te verduidelik hoe kommunikasie gaan plaasvind – hetsy deur middel van 'n weeklikse huiswerkbrief, 'n huiswerkboekie, 'n kennisgewingsbord, 'n klaswebblad, 'n selfoonboodskap of 'n toep (app). Hoe kan die ouers met jou kommunikeer? Laat hulle 'n boodskap by die kantoor, skryf hulle 'n briefie of kan hulle 'n e-pos stuur? Dink mooi voordat persoonlike foonnommers gedeel word.
Indien jy 'n toep soos SeeSaw kies, druk reeds vroegtydig die uitnodigingsbriewe en gee dit uit soos die ouers in kom. Sodoende kan hulle registreer en reeds deur die loop van die dag 'n foto of twee ontvang 😉 Onthou net dat skole deesdae toestemming verkry om foto's op sosiale media of webblaaie te plaas. Neem dus net individue af om die oomblikke privaat met hul ouers te deel.
Loop deur die klas en skool om foto's van belangrike kennisgewings en mense te neem. Skep 'n eenvoudige storie om dit te beskryf en plaas dit op die kommunikasieblad of -toep sodat die outjies na skool met hul ouers daaroor kan gesels.
Weet die ouers waar die kinders gaan aantree? Is daar klaslyste of kennisgewings beskikbaar? Merk aanvanklik elke kind se naamkaartjie (op die bank, vakkie, tasrakkie, ens.) met 'n unieke prentjie, kleur of vorm – sodat beide die kinders én die ouers vinnig die regte pak- en sitplekke kan vind.
Aan die begin van die jaar, kan jy selfs die staanplekke in die ry só merk deur die naamkaarte met deursigtige verpakkingskleeflint (of kontakplastiek) op die vloer of teen die muur te plak (praat net eers met die hoof). As jy gelamineerde kaarte met klitsgras (velcro) teen die muur plak, kan jy die volgorde gedurende die jaar in 'n kits ruil – so ook op die banke. ('n Kollega plak die naam- en prentjiekaarte apart op en vra dan dat die outjies met die naam in die klas in kom. Die name teen die muur, is dus die afwesiges.)
Vra dat die ouers alle besittings merk – skryfbehoeftes, skoene, klere, tasse, onderklere, swemklere, kosblikke, sakke, ens. 'n Swart veselpen, maskeerband of 'n papierstrokie wat met kleeflint geseël word is 'n eenvoudige, maar effektiewe manier om besittings te merk.
Wie moet smiddae op die bus klim of hoe gaan die outjies huis toe? Plaas dalk 'n klaslys of twee op 'n tafel waar die ouers dit aandui. Gebruik dan eenvoudige sleutelringetjies om die reëling aan te dui en aan die skooltasse te heg. Dit mag dalk help om die outjies smiddae in die regte rigting te stuur.
Die kantoor sal gewoonlik inligting soos kleredragreëls, tasreëls, ens. deel, maar dit is soms 'n goeie idee om 'n herinneringsboodskap hier en daar aan te bring. Het julle riglyne vir die klaskamer?
Indien 'n outjie badkamer toe wil gaan, gaan jy reël dat die outjie kom vra? Sommige juffrouens gee 'n sagte speelding om op die bank te sit of knyp 'n naamkaartjie aan 'n muurkaart vas. Party gee 'n bottel vloeibare seep om saam te dra. As die item dus weg is, weet jy dat 'n outjie die klas verlaat het. As die noodklok lui, sal jy meer gereed wees vir die soekproses. Neem maar aanvanklik die hele klas badkamer toe (voor of na pouses) totdat hulle die roete ken.
Wat is jou skool se beleid ten opsigte van eetgoed? Eet die outjies buite, binne of tydens klastyd? Moedig julle gesonde kosblikke aan of berus die onus op die ouers? Bring die kinders water of gaskoeldrank saam? Hoe gemaak met 'n klas waar 'n kind 'n neutallergie het?
Hoe gereeld gaan die outjies die snoepie besoek en waar gaan die geld gebêre word?
Waar hou julle noodhulp items soos pleisters, asmapompies of spuite (bv. Epipenne)?
Gaan julle herwinning en waterbesparing aanmoedig?
Wat is die selfoonbeleid en waar sluit jy kosbare besittings toe? Bêre dalk eetgoed hier vir daardie dae wanneer jy langer moet bly of 'n hongerkol ontwikkel.
Hoe werk uitstappies? Trek die kinders skooldrag of gewone klere aan? Mag ouers saam gaan en word 'n lysie met vrywilligers saam gestel?
Gaan julle as 'n klas of 'n graadgroep naburige tehuise besoek of by gemeenskapsprojekte betrokke raak? 'n Mens kan dalk een keer per maand oorstap om stories te lees, speletjies te speel of liedjies te sing as 'n groep.
Wanneer is die eerste ouer- en inligtingsaande? Gaan julle opvoedkundige sprekers reël?
Maak verjaarsdae spesiaal deur 'n verjaarsdagmuurkaart of -kalender met die spesiale dae teen die muur te plak en die name in jou nuusbrief te noem. Besluit dalk in oorleg met die ouers en skoolhoof op 'n tipe bederfie (bv. maksimum R10) of vra dat ouers 'n bydrae tot 'n verjaarsdagfonds lewer. 'n Mens kan dan aan die einde van die kwartaal 'n klaspartytjie hou en storie– of feite boeke vir die klas se leeshoekie aan koop. Indien jou klas rekenaars of tablette het, kan 'n mens selfs die fonds vir opvoedkundige en aanvullende programme of toeps (apps) aanwend.
Indien jy jou klas versier, gaan jy 'n tema of 'n kleurskakering kies? Kies jy iets wat tydloos is of gaan jy jaarliks iets nuuts aanbring? Is jou skryfbord skoon of kort dit 'n was? Reël dalk 'n periode of 'n tyd wanneer jy en jou kollega mekaar wedersyds kan help met die regruk werk. As jou klas donker is, kies ligte gordyne en indien dit 'n warm, sonnige klas is – wil 'n mens dalk dikker lap (soos denim) kies. Dink aan opsies wat dienlik én mooi sal wees. 'n Mens se begroting is maar dikwels beperk.
Indien jy 'n nuwe mat vir jou klas kies, dink hier ook aan aspekte soos vlekke, sand, modder en higiëne. Watter opsies is sakpas en min moeite?
Wat gebeur indien die outjies tande wissel? Hoe gaan die tand by die tandmuis uitkom? Party skrik groot en ander nie. Hou gerus ook 'n plan vir glipsies gereed.
Hoe gaan jy jou flitskaarte stoor? 'n Hangende skoensak is nogal ideaal. Indien die sakkies te breed is, kan 'n mens dit deur stik. Indien jy baie handig is, kan jy jou eie nommerpas stoorsak maak en dalk 'n dun stokkie bo en onder span om die sak te verstewig. Jy kan iets soortgelyks met deursigtige plastiek op karton maak – waarin jy sinne of flitswoorde kan bou of gebruik magnete teen die metaalbord.
Indien jy jou muurprente A4 hou, kan jy dit in jou beplanningslêer liaseer. Indien jy groter muurprente het, kan 'n mens 'n broekhanger of klampies en 'n draadhanger inspan. Die agterkant van 'n kas, deur of boekrak is 'n ideale weghangplek.
Eet 'n goeie ontbyt en gaan vroeg skool toe. Gun jouself soggens 'n geleentheid om aan jou dag te dink. Dink aan idees om 'n glimlag op 'n bekommerde gesig te plaas, kry idees by die hulpspan, raadpleeg 'n mentor in die skool en haal asem.
Stap gerus na skool om na 'n kollega se klas vir 'n vinnige geselsie voor jy die klas gereed maak vir die nuwe dag en onthou om jouself 'n kansie te gun om te ontspan. Jy gaan nie alles in 'n dag gereed kry nie en dit sal dikwels 'n paar jaar se probeer- en leerslae verg, maar jy gaan heel anderkant uitkom.
Mag jy 'n baie suksesvolle jaar beleef.
Julie 17, 2017
Juffer	afrikaans	Graad 1, Graad 2, Graad 3, sinne, skryf	4 Kommentaar
Iemand het onlangs gevra hoe 'n mens kan help om die jong outjies sinne te laat skryf.
Blaai deur ou tydskrifte en soek prente wat tot die belangstellings spreek. Vra aanvanklik vir beskrywende woorde en skryf dit rond en bont op 'n bladsy neer. In Graad 1, sal die outjies geneigd wees om sinne herhaaldelik met dieselfde woorde te begin, bv. Ek sien… Dit is 'n… Herinner hulle daaraan om eerder nie opeenvolgende sinne met dieselfde woorde te begin nie en verskaf voorbeelde of opsies om van te kies.
Kyk nou na die beskrywende woorde en vra dan dat die outjie 'n sin gee om die prent of tema te beskryf. Bv. Die motor is vinnig. Vra nou vrae om die sin meer beskrywend te maak. Bv. "Hoe lyk die motor? Waar is die motor?"
Die rooi motor is vinnig…Die rooi motor (voor die boom) is vinnig.
Om die sin te laat oor gaan in 'n paragraaf, kan 'n mens nou aan meer besonderhede dink. Hoe vinnig versnel die motor? Wat maak die motor spesiaal?
Gebruik dan ook ander onderwerpe en artikels. Dink aan 'n advertensie vir 'n eiendom. Verskaf 'n uitknipsel en vra dat die outjie dit in volsinne of meer beskrywend oor skryf. Bv. Hierdie huis het een verdieping en een motorhuis. Dit het drie slaapkamers en 'n twee badkamers. Daar is 'n swembad in die groot agterplaas en 'n gevestigde tuin.
Verlig of omkring die vreemde woorde ("groot woorde") en verskaf 'n woordeboek, sodat die sinonieme op gesoek en vervang kan word. Die outjie kan die nuwe woord in 'n woordelys aanteken – met 'n sinoniem tussen hakkies.
Om later 'n opstel te skryf, gebruik heelwat mense die grafika of idee van 'n hamburger. Probeer dit gerus.
paragrawe sinbeginners paragraphs
Nie noodwendig geïnteresseerd in opstelle nie? Skryf kort briefies aan penmaats. Laat jou klas se graadvlak en adres in die kommentaarblokkie indien jy in 'n penmaatklub belangstel.
Tik gerus ook soekterme soos "tydsvorme, Engels, klanke, hersien, woordsoort…" by die bruin soekblokkie hier aan die regterkant in vir soortgelyke idees. Ek hoop dit kan help 😉
klanke, spelwoorde, syfers, vorms, patrone
Juffer	afrikaans	Graad 1, Graad 2, Graad R, hersien, klanke, patrone, sensories, sintuie, syfers, vorms, woorde	Lewer kommentaar
Probeer om soveel sintuie as moontlik te betrek en gee vir die outjie 'n verskeidenheid maniere om die werk te hersien.
Ons skryf dikwels die woorde groot op "flitskaarte" (gebruik sommer ou papbokse en dergelike kartonnetjies) en verf dan pofferige verf met 'n oorstokkie bo-oor. Die outjie kan dit self in die mikrogolfoond plaas en laat verhard (onder toesig). Sodra dit afkoel, kan hy bo-oor die woorde voel of 'n bladsy bo-oor plaas en met 'n vetkryt inkleur om 'n afdruk te maak.
Plaas die woorde sigbaar teen die muur en gee vir hom/haar meel, suiker of klei om in/op te skryf of waarmee hy die woorde kan vorm en kopieer. Skryf of teken die los letters, syfers, vorms en patrone groot op 'n bladsy. Trek dit na met 'n gomstiffie en strooi dán die suiker of sand bo-oor.
Die los kaarte kan gekram word om dit sommer in die motor te hersien.
Die los letters van "Scrabble" werk goed. Kyk sommer hoeveel punte elke "Scrabble"-spelwyse tel vir 'n bietjie wiskunde hersiening.
'n Ander idee is om 'n groot vel tinfoelie op 'n skinkbord/tafel te plaas. Spuit skeerroom daarop ('n bietjie) en laat die outjie dan die woorde daarin skryf – met die vinger of 'n kwas.
Op SENTEACHER.org, kan julle jul eie "woordsoeke" skep, sodat die outjie sy woorde só soek en hersien. Fokus aanvanklik net op horisontale woorde, dan ook vertikale woorde en heelwat later – diagonale woorde.
Loer gerus ook na hierdie opsies en tik ook soekterme soos syfers, skrif, skryf, klanke, hersien, dubbelklank, tweeklank, drieklank, klanksamevloeiings, vorms, patrone, flits, sigwoorde, robotkaart…by die bruin soekblokkie aan die regterkant in.
Idees vir die tuisklaskamer, Tuis idees, Hersien, Klanke
Januarie 22, 2017
Juffer	afrikaans	Graad 1, Graad 2, Graad 3, Graad 4, handskrif, skrif, skrifdag, skryf	2 Kommentaar
Vind hiermee 'n paar skakels in verband met skrif ingesluit. Tik gerus ook soekterme soos "knip, perseptuele, skrif, skryf, handspier, patroon, patrone, syfers, tuis…" by die bruin soekblokkie aan die regterkant in (of loer na die "Drukbare Bladsye"-hofie) vir meer idees.
Robotkaarte (drukskrif / lopende skrif)
Lopende Skrif Bladsy
Graad 1 Handskrif (riglyne)
Graad 2 Handskrif (riglyne)
Graad 3 Handskrif (riglyne)
Lopende Skrif Kleinletters
Maak vandag kleiwurmpies om verskillende klanke, patrone en syfers te vorm. Ons het kleimatjies in lêersakkies gehou en dan die kleiletters daarop gevorm.
Maak soutkleiletters om name te vorm.
Druk die outjies se name in groot letters, verf met pofferige verf en trek met die vinger bo-oor die letters.
Gebruik flubber soos gewone speelklei. Druk die week se woorde met koekiedrukkers of lettermagnete daarop en .
Tel speelgoed met 'n tangetjie op.
Bou magneetwoorde op die skryfbord – na aanleiding van bekende getalname, lees- en sigwoorde.
Vlindersomme, Spinnekopsomme, Treinsomme
Juffer	afrikaans	Graad 1, Graad 2, minus, plus, spinnekopsom, treintjiesom, vlindersom	4 Kommentaar
Klik op die prente:
Julie 21, 2015
Juffer	afrikaans	Graad 1, Graad 2, Graad 3, klanke, kort woorde, ouditiewe persepsie, rym, rymwoorde, woordfamilies	4 Kommentaar
Rym en rymende sinne, is 'n heerlike manier om ouditiewe vaardighede op te skerp en om taalontwikkeling te doen. Die kleintjies geniet rympies en kan dikwels onsinrympies spontaan voltooi. Byvoorbeeld: Vandag is dit baie koud…Ek dra 'n serp van …goud.
Soos met die jong huistaalleerders, kan 'n mens ook rymwoorde gebruik om die taal vir tweede taal leerders interessant te maak.
Kies 'n woord en kyk hoeveel onsin en/of sinvolle rymwoorde julle kan kry.
Skryf die woorde neer en sorteer dit in onsin en sinvolle woorde.
Maak muurprente of rymwoordlyste per rymgroep – om teen die muur op te plak. Sodoende, kan 'n mens vinnig die maats op spoor.
Maak sinne met die sinvolle woorde.
Weet julle wat die woorde beteken? Vind gerus uit.
Skryf julle eie rympies. Onthou dat die rymwoorde gewoonlik aan die einde van 'n versreël staan.
Maak 'n afskrif van die klas se rympies en bind dit in 'n klasbundel (vir die leeshoekie).
Afhangende van die outjies se vaardigheidsvlakke, kan 'n mens die rymwoorde tot kort woorde (een lettergreep) – met 'n klinker, dan dubbelklanke, tweeklanke en drieklanke beperk. Vir uitdagings, kan 'n mens dan aan woorde met meer lettergrepe dink.
Sien ook: Flitswoorde/Woordfamilies
Juffer	afrikaans	boek, Boet en Saartjie, Graad 1, Graad 2, Graad 3, lees, leesreeks, storie, Sus en Daan	4 Kommentaar
Na aanleiding van navrae, plaas ek skakels na die volgende leesreekse vir die Grondslagfase. Watter leesreekse word in jou skool gebruik?
Goue Reeks: Boet & Saartjie (Amazon), Graffiti, Via Afrika, Lizmar
Oxford Storieboom: Biebie, Kalla, Vlooi & Flappie
Leer my lees (Tippie)
Kom ons lees reeks
Silwerboomreeks (Sus en Daan)
Ladybird [Verskeie, klassiek]
[Opvoedersgids – "Hoe om…"]
Sien ook "Geletterdheid/Taal" en "Hulpbronne" aan die regterkant of tik soekterme soos "e-boek, leeslys, iPad, Android" by die bruin soekblokkie aan die regterkant in vir soortgelyke uitgawes.
*Aangesien Letterland 'n Britse program is, is daar nie 'n Afrikaanse opsie nie.
onthou b en d
Juffer	afrikaans	b en d, Graad 1, omkering, verwarring	6 Kommentaar
Vorm die "als reg" ("okay") teken met die vingers en sit die hande voor jou neer…of druk die gebalde vuiste teen mekaar. Wat hoor jy eerste? b. b staan eerste. Wat hoor jy laaste? d. d staan laaste.